﻿လံာ်ဧၤမိၣ်. Amos 1

1 The words of Amos, who was among the herdsmen of Tekoa, which he saw concerning Israel in the days of Uzziah king of Judah, and in the days of Jeroboam the son of Joash king of Israel, two years before the earthquake.
1 ပှၤလၢအအိၣ်ဝဲ လၢတကိၤ အပှၤကွၢ်ဂီၤဖံး အကျါ စီၤဧၤမိၣ် အကလုၢ်, လၢအထံၣ်ဘၣ် လၢအံၣ်စရ့လး အဂ့ၢ်အကျိၤ, လၢယူဒၤ အစီၤပၤ ဧူးစံယါ အမုၢ်နံၤတဖၣ်, ဒီး လၢအံၣ်စရ့လး အစီၤပၤ စီၤယိၤအၣ် အဖိခွါ စီၤယၤရၤ ဘၣ်အမုၢ်နံၤတဖၣ်, လၢဟီၣ်ခိၣ် တချုးဟူးဝံးဒံးဘၣ် ခံနံၣ်လီၤ.

2 He said: “ Yahweh will roar from Zion, and utter his voice from Jerusalem; and the pastures of the shepherds will mourn, and the top of Carmel will wither.”
2 ဒီးစံးဝဲဒၣ်, ယွၤ ကိးပသူထီၣ် လၢစံယိၣ်, ဒီးထုထီၣ် အကလုၢ် လၢယရူၤၡလ့ၣ် အပူၤ, ဒီးပှၤကွၢ်သိ အဒုးအီၣ်ဆၣ် အလီၢ်တဖၣ်န့ၣ် ကသူၣ်အုးသးအုး, ဒီးကၢ်မ့ၤလး အဒီခိၣ် ကဃ့ထီကွံာ်ဝဲလီၤ.

3 Thus says Yahweh: “ For three transgressions of Damascus, yes, for four, I will not turn away its punishment; because they have threshed Gilead with threshing instruments of iron;
3 ယွၤ စံးဒ်အံၤ, လၢဒၤမ့ၤစ့း အမၤကမၣ်တၢ် သၢဘျီအဃိ, ဒီးလၢလွံၢ်ဘျီအဃိ, ယတဒုးဃၣ်ကွံာ်တၢ်န့ၣ်ဘၣ်. အဂ့ၢ်ဒ်အံၤ, တီၢ်ကံးလဧး လၢနီၣ်တီၢ်ဘုထးလီၤ.

4 but I will send a fire into the house of Hazael, and it will devour the palaces of Ben Hadad.
4 ဒီးယကမၢလီၤ မ့ၣ်အူဆူ ဃစ့လး အဟံၣ်ပူၤ လၢအကအီၣ်ကွံာ် ဘ့ၣ်ဟဒး အနူၢ် အစီၤတဖၣ်လီၤ.

5 I will break the bar of Damascus, and cut off the inhabitant from the valley of Aven, and him who holds the scepter from the house of Eden; and the people of Syria shall go into captivity to Kir,” says Yahweh.
5 ဒီးယကမၤကၢ် ဒၤမ့ၤစ့း အနီၣ်ဘိ, ဒီးဒီၣ်တဲာ်ကွံာ် ပှၤအိၣ်ဝဲဆိးဝဲ လၢကစၢၢ်ကဆူး အၤဝ့ၣ် အပူၤ, ဒီးပှၤလၢအဟံးဃာ် အနီၣ်ထိး, စီၤပၤ လၢဘ့ၤသဧ့ၤဒၣ်, ဒီးပှၤစူၤရံဖိ ကလဲၤကဲကုၢ်ဆူ ကံၢ်ပူၤလီၤ, ယွၤ စံးဝဲဒၣ်.

6 Thus says Yahweh: “ For three transgressions of Gaza, yes, for four, I will not turn away its punishment; because they carried away captive the whole community, to deliver them up to Edom;
6 ယွၤ စံးဒ်အံၤ, လၢဂါစၤ အမၤကမၣ်တၢ် သၢဘျီအဃိ, ဒီးလၢလွံၢ်ဘျီအဃိ, ယတဒုးဃၣ်ကွံာ်တၢ်န့ၣ်ဘၣ်. အဂ့ၢ်ဒ်အံၤ, စိာ်ထီၣ်ကွံာ် ပှၤဘၣ်တၢ်မၢကဲကုၢ်ဝဲ တုၤအလၢာ်, ဒ်သိး အကဟ့ၣ်လီၤကွံာ်အီၤ ဆူအဒိၣ်လီၤ.

7 but I will send a fire on the wall of Gaza, and it will devour its palaces.
7 ဒီး ယကမၢလီၤ မ့ၣ်အူ လၢဂါစၤ အခိၣ်ဒူ, ဒီးကအီၣ်ကွံာ် အနူၢ် အစီၤတဖၣ်လီၤ.

8 I will cut off the inhabitant from Ashdod, and him who holds the scepter from Ashkelon; and I will turn my hand against Ekron; and the remnant of the Philistines will perish,” says the Lord Yahweh.
8 ဒီးယကဒီၣ်တဲာ်ကွံာ် ပှၤအိၣ်ဝဲဆိးဝဲ လၢအၤစဒိာ်, ဒီးပှၤလၢအဟံးဃာ် နီၣ်ထိး စီၤပၤ လၢအၤၡကလိၣ်, ဒီးယ ကဃၣ်ယစုထီဒါ ဧ့ကြိၣ်, ဒီးပှၤဖလ့ၡသးဖိ လၢအအိၣ်လီၤတဲာ်န့ၣ် ကဟးဂီၤလီၤ, ကစၢ်ယွၤ စံးဝဲဒၣ်.

9 Thus says Yahweh: “ For three transgressions of Tyre, yes, for four, I will not turn away its punishment; because they delivered up the whole community to Edom, and didn’t remember the brotherly covenant;
9 ယွၤ စံး ဒ်အံၤ, လၢစိၢ်မၤကမၣ်တၢ် သၢဘျီအဃိ, ဒီး လွံၢ်ဘျီအဃိ, ယတဒုးဃၣ်ကွံာ်တၢ်န့ၣ်ဘၣ်. အဂ့ၢ်ဒ်အံၤ, ဟ့ၣ်လီၤကွံာ် ပှၤမၢကဲကုၢ် တုၤအလၢာ် လၢအဒိၣ်, ဒီးတသ့ၣ်နီၣ်ထီၣ်က့ၤဘၣ် ဒီပုၢ်ဝဲၢ် အတၢ်အၢၣ်လီၤအီလီၤဘၣ်.

10 but I will send a fire on the wall of Tyre, and it will devour its palaces.”
10 ယကမၢလီၤ မ့ၣ်အူ လၢစိၢ်အခိၣ်ဒူ အဖီခိၣ်, ဒီးကအီၣ်ကွံာ် အနူၢ် အစီၤတဖၣ်လီၤ.

11 Thus says Yahweh: “ For three transgressions of Edom, yes, for four, I will not turn away its punishment; because he pursued his brother with the sword, and cast off all pity, and his anger raged continually, and he kept his wrath forever;
11 ယွၤ စံး ဒ်အံၤ, လၢအဒိၣ် မၤကမၣ်တၢ် သၢဘျီအဃိ, ဒီး လွံၢ်ဘျီအဃိန့ၣ် ယတမၤကဒံကဒါဘၣ် တၢ်န့ၣ်ဘၣ်. အဂ့ၢ်ဒ်အံၤ, လူၤ အဒီပုၢ်ဝဲၢ် လၢနး, ဒီးညိကွံာ် အသးအိၣ် တၢ်, ဒီးအသးထီၣ် အ့ၣ်ဖှီတၢ် တထံၣ်ဃီ, ဒီးပာ်အသးထီၣ် လီၤစိၤလီၤထီလီၤ.

12 but I will send a fire on Teman, and it will devour the palaces of Bozrah.”
12 ယကမၢလီၤ မ့ၣ်အူ လၢတ့ၤမၣ် အပူၤ, ဒီးကအီၣ်ကွံာ် ဘိးစရၤ အနူၢ် အစီၤတဖၣ်လီၤ.

13 Thus says Yahweh: “ For three transgressions of the children of Ammon, yes, for four, I will not turn away its punishment; because they have ripped open the pregnant women of Gilead, that they may enlarge their border.
13 ယွၤ စံးဒ်အံၤ, လၢပှၤဧၣ်မိၣ်ဖိ အမၤကမၣ်တၢ် သၢဘျီ အဃိ, ဒီးလၢလွံၢ်ဘျီ အဃိ, ယတဒုးဃၣ်ကွံာ်တၢ်န့ၣ် ဘၣ်. အဂ့ၢ်ဒ်အံၤ, ဖှဲး ကံးလဧး အပိာ်မုၣ် လၢအဒၢတၢ်တဖၣ် အဟၢဖၢ, ဒ်သိး အကမၤလဲၢ်ထီၣ် အကီၢ်အဃၢၤလီၤ.

14 But I will kindle a fire in the wall of Rabbah, and it will devour its palaces, with shouting in the day of battle, with a storm in the day of the whirlwind;
14 ဒီးယကဆိၣ်ကဲၤထီၣ် မ့ၣ်အူ လၢရးဘး အခိၣ်ဒူ အဖီခိၣ်, ဒီးကအီၣ်ကွံာ် အနူၢ် အစီၤတဖၣ်, အိၣ်ဒီး တၢ်ကိးပသူထီၣ် လၢဒုးသုး အမုၢ်တနံၤ အပူၤ, ဒီးကလံၤမုၢ် တွၤ လၢကလံၤမုၢ်သဝံး အမုၢ်တနံၤ အပူၤလီၤ.

15 and their king will go into captivity, he and his princes together,” says Yahweh.
15 ဒီးအစီၤပၤ ကလဲၤကဲကုၢ်, အဝဲဒၣ်, ဒီးအပဒိၣ်ဖးဒိၣ် တပူၤဃီလီၤ, ယွၤ စံးဝဲဒၣ်.

လံာ်ဧၤမိၣ်. Amos 2

1 Thus says Yahweh: “ For three transgressions of Moab, yes, for four, I will not turn away its punishment; because he burned the bones of the king of Edom into lime;
1 ယွၤ စံးဒ်အံၤ, လၢမိၤအး မၤကမၣ်တၢ် သၢဘျီအဃိ, ဒီး လၢလွံၢ်ဘျီအဃိ, ယတဒုးဃၣ်ကွံာ်တၢ်န့ၣ်ဘၣ်. အဂ့ၢ်ဒ်အံၤ, ဆူးထီၣ်ကွံာ် အဒိၣ် အစီၤပၤ အဃံအကွဲ, ကဲထီၣ် ထူၣ် အကမူၣ်လီၤ.

2 but I will send a fire on Moab, and it will devour the palaces of Kerioth; and Moab will die with tumult, with shouting, and with the sound of the trumpet;
2 ဒီးယကမၢလီၤ မ့ၣ်အူ လၢမိၤအး အပူၤ, ဒီးကအီၣ်ကွံာ် ကရံယိး အနူၢ် အစီၤတဖၣ်, ဒီးမိၤအး ကသံဝဲ လၢတၢ်တၢထီၣ်တၢလီၤ အပူၤ, ဖဲတၢ်ကိးပသူထီၣ်, ဒီးကွဲၤ အသီၣ်လီၤ.

3 and I will cut off the judge from their midst, and will kill all its princes with him,” says Yahweh.
3 ဒီးယကဒီၣ်တဲာ်ကွံာ် ပှၤစံၣ်ညီၣ်ကွီၢ် လၢအကျါ, ဒီးယကမၤသံ အပဒိၣ်ဖးဒိၣ်ခဲလၢာ် အိၣ်ဒီးအီၤလီၤ, ယွၤ စံးဝဲဒၣ်.

4 Thus says Yahweh: “ For three transgressions of Judah, yes, for four, I will not turn away its punishment; because they have rejected Yahweh’s law, and have not kept his statutes, and their lies have led them astray, after which their fathers walked;
4 ယွၤ စံးဒ်အံၤ, လၢယူဒၤ အမၤကမၣ်တၢ် သၢဘျီအဃိ, ဒီးလၢလွံၢ်ဘျီအဃိ, ယတဒုးဃၣ်ကွံာ်တၢ်န့ၣ်ဘၣ်. အဂ့ၢ်ဒ်အံၤ, တပးကဲဘၣ် ယွၤအတၢ်သိၣ်တၢ်သီ, ဒီးတတိၢ်န့ၢ်ဘၣ် အတၢ်မၤလိာ်ဘၣ်, ဒီးအတၢ်ဂီၤတၢ်ဖီၣ် လၢအပၢ် လဲၤပိာ်အခံန့ၣ် ဒုးမၤကမၣ်တၢ်လီၤ.

5 But I will send a fire on Judah, and it will devour the palaces of Jerusalem.”
5 ဒီးယကမၢလီၤ မ့ၣ်အူ လၢယူဒၤ အကျါ, ဒီးကအီၣ်ကွံာ် ယရူၤၡလ့ၣ် အနူၢ်အစီၤတဖၣ်လီၤ.

6 Thus says Yahweh: “ For three transgressions of Israel, yes, for four, I will not turn away its punishment; because they have sold the righteous for silver, and the needy for a pair of shoes;
6 ယွၤ စံးဒ်အံၤ, လၢအံၣ်စရ့လး အမၤကမၣ်တၢ် သၢဘျီ အဃိ ဒီးလၢလွံၢ်ဘျီ အဃိန့ၣ် ယတဒုးဃၣ်ကွံာ်တၢ်န့ၣ် ဘၣ်. အဂ့ၢ်ဒ်အံၤ, ဆါကွံာ် ပှၤတီပှၤလိၤ လၢစ့အဂီၢ်, ဒီးပှၤဖှီၣ်ဖိ လၢခီၣ်ဖံးတဆိ အဂီၢ်,

7 They trample on the dust of the earth on the head of the poor, and deny justice to the oppressed; and a man and his father use the same maiden, to profane my holy name;
7 မ့ၢ် ပှၤလၢအသးလီ ဟီၣ်ခိၣ် အကမူၣ် လၢပှၤဖှီၣ်ဖိ အခိၣ်, ဒီးဘိးက့ၣ် ပှၤဘၣ်နးဘၣ်ဖှီၣ် အကျဲ, ဒီးပှၤကညီတဂၤ, ဒီးအပၢ်တဂၤ လဲၤနုာ်ဆူ ပှၤမုၣ်ကနီၤတဂၤဃီ အအိၣ်, ဒ်သိး အကမၤ တကဆှီဘၣ် ယမံၤစီဆှံလီၤ.

8 and they lay themselves down beside every altar on clothes taken in pledge; and in the house of their God they drink the wine of those who have been fined.
8 ဒီးစူၣ်ထီၣ်အသး လၢတၢ်ဟ့ၣ်လီၤ အကူအသိး အဖီခိၣ် လၢကယဲၢ် တၢ်လုၢ်လီၢ်အဃၢၤ, ဒီး အီပှၤလၢအဘၣ်လိးစ့န့ၣ် အစပံးထံ, လၢအကစၢ်တဖၣ် အဟံၣ်ပူၤလီၤ.

9 Yet I destroyed the Amorite before them, whose height was like the height of the cedars, and he was strong as the oaks; yet I destroyed his fruit from above, and his roots from beneath.
9 ဘၣ်ဆၣ်ဒီး ယဲဒၣ်အံၤ, ယမၤဟးဂီၤ ပှၤအမိၢ်ဖိ လၢအမဲာ်ညါ လၢအထီဝဲ ဒ်သ့ၣ်ဆှိအ့ရ့း အသိး, ဒီးဆူၣ်ဝဲ ဒ်သ့ထိးဖၣ် အသိးန့ၣ်လီၤ. ဒီးယမၤဟးဂီၤ အတၤသၣ် လၢထးခီ, ဒီးအဂံၢ် လၢလာ်ခီလီၤ.

10 Also I brought you up out of the land of Egypt, and led you forty years in the wilderness, to possess the land of the Amorite.
10 ဒီးယဲဒၣ်အံၤ ယဒုးဟးထီၣ်ကွံာ်သု လၢကီၢ်အဲၤကူပတူး အပူၤ, ဒီးဆှၢသု လၢပှၢ်မုၢ်ကနၢ အနံၣ် လွံၢ်ဆံ ဒ်သိး ယ ကမၤန့ၢ် ပှၤအမိၢ်ဖိ အကီၢ်လီၤ.

11 I raised up some of your sons for prophets, and some of your young men for Nazirites. Isn’t this true, you children of Israel?” says Yahweh.
11 ဒီးယဒုးကဲထီၣ် သုဖိခွါတဖၣ် လၢဝံ, ဒီးသုဖိၣ်သၣ်ခွါတဖၣ် လၢပှၤနစၤရံဖိလီၤ. ပှၤအံၣ်စရ့လးဖိသ့ၣ်ဧၢ, မ့ၢ် ဒ်န့ၣ် တမ့ၢ်ဘၣ်ဧါ, ယွၤ စံးဝဲဒၣ်,

12 “ But you gave the Nazirites wine to drink, and commanded the prophets, saying, ‘Don’t prophesy!’
12 ဘၣ်ဆၣ်ဒီး သုဟ့ၣ်အီ ပှၤနစၤရံဖိ လၢစပံးထံ, ဒီးမၤလိာ် ဝံတဖၣ်, ဒီးသုစံး, ကတိၤတၢ် လၢဝံကျိာ် တဂ့ၤ.

13 Behold, I will crush you in your place, as a cart crushes that is full of grain.
13 ကွၢ်ကွၢ်, ယကဆီၣ်လီၤသု ဒ်လ့ၣ်ကဟၣ် လၢအပှဲၤဒီး ဘုကဒိၣ်ဆီၣ်လီၤတၢ် အသိးန့ၣ်လီၤ.

14 Flight will perish from the swift; and the strong won’t strengthen his force; neither shall the mighty deliver himself;
14 ဒီးအိၣ်ဒၢအလီၢ် ကဟါမၢ်, ဒီးပှၤလၢအဃ့ၢ်တၢ်ချ့, ဒီးပှၤအဆူၣ် တဒုးဆူၣ်ထီၣ်ဘၣ် အဂံၢ်အဘါဘၣ်. ပှၤလၢအစိအကမီၤအိၣ်န့ၣ် တမၤပူၤဖျဲးဘၣ် အသးဘၣ်,

15 neither shall he stand who handles the bow; and he who is swift of foot won’t escape; neither shall he who rides the horse deliver himself;
15 ဒီးပှၤလၢအဟံးဃာ် ချံၣ်ဧိၤပျၢ်ဧိၤန့ၣ် တဆၢထၢၣ်ဘၣ်ဝဲဘၣ်, ဒီးပှၤလၢအဃ့ၢ် လၢအခီၣ်ချ့န့ၣ် တပူၤတဖျဲးဘၣ်ဝဲဘၣ်, ဒီးပှၤလၢအဒိးကသ့ၣ်, တမၤပူၤမၤဖျဲးဘၣ် အသးဘၣ်.

16 and he who is courageous among the mighty will flee away naked on that day,” says Yahweh.
16 ဒီးပှၤလၢအပာ်ခူတလ့ၢ်အသး လၢပှၤအဆူၣ်အကျါန့ၣ် ကဃ့ၢ်ထီၣ် အိၣ်ဘ့ၣ်ဆ့ လၢမုၢ်တနံၤန့ၣ်လီၤ, ယွၤ စံးဝဲဒၣ်.

လံာ်ဧၤမိၣ်. Amos 3

1 Hear this word that Yahweh has spoken against you, children of Israel, against the whole family which I brought up out of the land of Egypt, saying:
1 ပှၤအံၣ်စရ့လးအဖိသ့ၣ်ဧၢ, ဒိကနၣ် တၢ်ကတိၤအံၤ လၢယွၤကတိၤထီဒါသု, ထီဒါ ပှၤတဒူၣ် ဒီဒူၣ်ညါ လၢယဒုးဟးထီၣ်ကွံာ် လၢကီၢ်အဲၤကူပတူး အပူၤ, ဒီးစံးဝဲဒၣ်,

2 “ You only have I chosen of all the families of the earth. Therefore I will punish you for all of your sins.”
2 လၢပှၤအဒူၣ် လၢဟီၣ်ခိၣ်ချၢ ခဲလၢာ် အကျါန့ၣ် ယသ့ၣ်ညါ ထဲသုဧိၤန့ၣ် တက့ၢ်. မၤသးဒ်န့ၣ်ဒီး ယကအိၣ်သကိး သု လၢသုတၢ်အၢ ခဲလၢာ် အဃိလီၤ.

3 Do two walk together, unless they have agreed?
3 ပှၤခံဂၤအသး မ့ၢ်တဒ်သိးသိးဘၣ်ဒီး, ကလဲၤတၢ် တပူၤဃီ စ့ၢ်ကီးဧါ.

4 Will a lion roar in the thicket, when he has no prey? Does a young lion cry out of his den, if he has caught nothing?
4 တၢ်ဂုာ်န့ၢ် မ့ၢ်တအိၣ်ဘၣ်ဒီး, ခ့ယုၢ် ကကိးပသူထီၣ် လၢသ့ၣ်ပှၢ်ကျါ စ့ၢ်ကီးဧါ. ခ့ယုၢ်ဖိ မ့ၢ်တဖီၣ်န့ၢ်တၢ်ဘၣ် ဒီး, ကကိးထီၣ် လၢအပူၤ စ့ၢ်ကီးဧါ.

5 Can a bird fall in a trap on the earth, where no snare is set for him? Does a snare spring up from the ground, when there is nothing to catch?
5 ထု မ့ၢ်တအိၣ်ဘၣ် လၢဟီၣ်ခိၣ် အဖီခိၣ် ဘၣ်ဒီး, ထိၣ် ကဘၣ်ထု စ့ၢ်ကီးဧါ. မ့ၢ်တန့ၢ်ဘၣ် တၢ်နီတမံၤဘၣ်ဒီး, ပျံၤသကွီၤ ကထုးသဖှူးအသး စ့ၢ်ကီးဧါ.

6 Does the trumpet alarm sound in a city, without the people being afraid? Does evil happen to a city, and Yahweh hasn’t done it?
6 ပှၤမ့ၢ်အူကွဲၤ လၢဝ့ၢ်ပူၤဒီး, ပှၤကညီ တပျံၤဘၣ် တၢ်ဘၣ်ဧါ. ယွၤမ့ၢ်တမၤဘၣ်ဒီး, တၢ်အၢ ကအိၣ် လၢဝ့ၢ်ပူၤ စ့ၢ်ကီးဧါ.

7 Surely the Lord Yahweh will do nothing, unless he reveals his secret to his servants the prophets.
7 ယွၤမ့ၢ်တလီၣ်ဖျါထီၣ် အတၢ်ကူၣ်တၢ်ဖး လၢအခ့အပှၤဝံတဖၣ်ဘၣ်ဒီး, မ့ၢ်မးယွၤ တမၤဘၣ် တၢ်ဘၣ်.

8 The lion has roared. Who will not fear? The Lord Yahweh has spoken. Who can but prophesy?
8 ခ့ယုၢ် ကိးပသူထီၣ်လံ, မ့ၢ်မတၤ တပျံၤဘၣ် တဂၤလဲၣ်. ယွၤကတိၤလံ တၢ်လံ, ပှၤလၢအတကတိၤဘၣ် တၢ်လၢဝံကျိာ်န့ၣ် မ့ၢ် မတၤတဂၤလဲၣ်.

9 Proclaim in the palaces at Ashdod, and in the palaces in the land of Egypt, and say, “ Assemble yourselves on the mountains of Samaria, and see what unrest is in her, and what oppression is among them.”
9 ကိးထီၣ် တၢ်လၢ အၤစဒိာ် အနူၢ်အစီၤ အပူၤ, ဒီး လၢကီၢ်အဲၤကူပတူး အနူၢ်အစီၤ အပူၤ, ဒီးစံး, အိၣ်ဖှိၣ်ရိဖှိၣ် လၢၡၤမရံ အကစၢၢ်လိၤ, ဒီးကွၢ် တၢ်တၢထီၣ်တၢလီၤဖးဒိၣ် လၢအပူၤ, ဒီးပှၤဘၣ်တၢ်မၤအၢအီၤ လၢအကျါ တက့ၢ်.

10 “ Indeed they don’t know to do right,” says Yahweh, “ Who hoard plunder and loot in their palaces.”
10 အဂ့ၢ်ဒ်အံၤ, ပှၤလၢအပာ်ဖှိၣ် တၢ်ဂုာ်ဆူၣ်ပျီဆူၣ်, ဒီး တၢ်မၤန့ၢ်ဆူၣ် လၢအနူၢ်ပူၤတဖၣ်န့ၣ် တသ့ၣ်ညါ မၤ တၢ်တီတၢ်လိၤဘၣ်, ယွၤ စံးဝဲဒၣ်.

11 Therefore thus says the Lord Yahweh: “ An adversary will overrun the land; and he will pull down your strongholds, and your fortresses will be plundered.”
11 မၤသးဒ်န့ၣ်ဒီး ကစၢ်ယွၤ စံးဒ်အံၤ, တၢ်အဒုၣ်အဒါ ကအိၣ်ဝးတရံး ထံဧိၤကီၢ်ဧိၤ, ဒီးကမၤစၢ်လီၤ နဂံၢ်နဘါ, ဒီးကမၤန့ၢ်ဆူၣ် နနူၢ်တဖၣ် လီၤ.

12 Thus says Yahweh: “ As the shepherd rescues out of the mouth of the lion two legs, or a piece of an ear, so shall the children of Israel be rescued who sit in Samaria on the corner of a couch, and on the silken cushions of a bed.”
12 ယွၤ စံးဒ်အံၤ, ဒ်ပှၤကွၢ်သိ ထုးထီၣ်ကွံာ် တၢ်အခီၣ်ခံခီ မ့ၢ်ဂ့ၤ, တၢ်အနၢ်တစဲးမ့ၢ်ဂ့ၤ, လၢခ့ယုၢ် အထးခိၣ် အသိးန့ၣ် တၢ်ကထုးထီၣ် အံၣ်စရ့လး လၢအအိၣ်ဝဲ လၢၡၤမရံ လၢလီၢ်မံ အသနၢၣ်, ဒီးလၢဒၤမ့ၤစ့း လၢလီၢ်ဆ့ၣ်နီၤအသနၢၣ် ဒ်န့ၣ်သိးလီၤ.

13 “ Listen, and testify against the house of Jacob,” says the Lord Yahweh, the God of Armies.
13 ကနၣ် ဒီးအုၣ်သုသးထီဒါ ယၤကိာ် အပှၤဟံၣ်ဖိ, ကစၢ်ယွၤ, တၢ်သုးမုၢ်ဂီၢ်မုၢ်အကစၢ် စံးဝဲဒၣ်.

14 “ For in the day that I visit the transgressions of Israel on him, I will also visit the altars of Bethel; and the horns of the altar will be cut off, and fall to the ground.
14 မ့ၢ်မး လၢမုၢ်တနံၤန့ၣ် လၢယကဒုးအိၣ်သကိး အံၣ်စရ့လး အတၢ်ကမၣ် လၢအလိၤဒီး, ယကအိၣ်သကိး ဘ့ၤသ့လး အတၢ်လုၢ်လီၢ်, ဒီးတၢ်ကဒီၣ်တဲာ်ကွံာ် တၢ်လုၢ်လီၢ်အနၢၤ, ဒီး ကလီၤတဲာ် လၢဟီၣ်ခိၣ် အဖီခိၣ်လီၤ.

15 I will strike the winter house with the summer house; and the houses of ivory will perish, and the great houses will have an end,” says Yahweh.
15 ဒီးယကတီၢ် တၢ်ဂီၢ် အကတီၢ် အဟံၣ်, ဒီးတၢ်ကိၢ် အကတီၢ် အဟံၣ်, ဒီးဟံၣ်ကဆီမဲ ကဟးဂီၤ, ဒီးဟံၣ်ဖးဒိၣ်တဖၣ် ကဟးဂီၤ တုၤအလၢာ်လီၤ, ယွၤ စံးဝဲဒၣ်.

လံာ်ဧၤမိၣ်. Amos 4

1 Listen to this word, you cows of Bashan, who are on the mountain of Samaria, who oppress the poor, who crush the needy, who tell their husbands, “ Bring us drinks!”
1 ကနၣ် တၢ်ကတိၤအံၤ တက့ၢ်, ဘၤၡၣ် အဂီၤဖံးမိၢ် လၢအအိၣ်ဝဲ လၢၡၤမရံ အကစၢၢ်လိၤ, လၢအမၤအၢ ပှၤဖှီၣ်ဖိ, လၢအမၤသဘှံး ပှၤလၢအဘၣ်ဖှီၣ်ဘၣ်ယာ်, လၢအစံးဘၣ် အကစၢ်တဖၣ်, ဟဲစိာ် အီသကိးတၢ် တက့ၢ်သ့ၣ်ဧၢ.

2 The Lord Yahweh has sworn by his holiness that behold, “ The days shall come on you that they will take you away with hooks, and the last of you with fish hooks.
2 ကစၢ်ယွၤ ဆိၣ်တၢ် လၢအတၢ်စီဆှံ အမဲာ်ညါ, ဒီးစံးဝဲ, ကွၢ်ကွၢ်, မုၢ်နံၤတဖၣ် ကဟဲဘၣ်သု ဖဲတၢ်ကထုးထီၣ်ကွံာ် သု လၢထးကွး, ဒီးသုစၢၤသုသွဲၣ် လၢတခွဲတဖၣ်လီၤ.

3 You will go out at the breaks in the wall, everyone straight before her; and you will cast yourselves into Harmon,” says Yahweh.
3 ဒီးသုကဟးထီၣ်ကွံာ် လၢတၢ်ဘၢၣ်ဖျိ အလီၢ်, တဂၤ စၢၢ်ဆၢ လၢအမဲာ်ညါ စုာ်စုာ်, ဒီးတၢ်ကကွံာ်တ့ၢ်ကွံာ်သု လၢနူၢ်ဧိၤစီၤဧိၤ အပူၤလီၤ, ယွၤ စံးဝဲဒၣ်.

4 “ Go to Bethel, and sin; to Gilgal, and sin more. Bring your sacrifices every morning, your tithes every three days,
4 ဟဲဆူ ဘ့ၤသ့လး ဒီးမၤကမၣ်တၢ်, မၤအါထီၣ် တၢ်ကမၣ် လၢကံးလကၤလး အပူၤ, ဒီးဟဲစိာ်သု တၢ်လုၢ် ကိးဂီၤဒဲး, သုမၤဘူၣ် ဆံဆဲၣ်ပူတပူ လၢသၢနံၣ်တဘျီ တက့ၢ်.

5 offer a sacrifice of thanksgiving of that which is leavened, and proclaim free will offerings and brag about them: for this pleases you, you children of Israel,” says the Lord Yahweh.
5 ဒီးလုၢ် တၢ်လုၢ်စံးထီၣ်ပတြၢၤ အိၣ်ဒီးကိၣ်မံၣ်, ဒီးကိးထီၣ် တၢ်မၤဘူၣ်တီနံဒၣ်တၢ်န့ၣ်, ဒီးဒုးနၢ်ဟူတၢ် တက့ၢ်. အဂ့ၢ်ဒ်အံၤ, သုအဲၣ်ဒိးတၢ် ဒ်န့ၣ်သိးလီၤ, ပှၤအံၣ်စရ့လးဖိသ့ၣ်ဧၢ, ကစၢ်ယွၤ စံးဝဲဒၣ်.

6 “ I also have given you cleanness of teeth in all your cities, and lack of bread in every town; yet you haven’t returned to me,” says Yahweh.
6 ဒီးယဲဒၣ်စ့ၢ်ကီး ယဟ့ၣ်လီၤသု လၢသုမဲကဆှီ လၢသုဝ့ၢ် ခဲလၢာ် အပူၤ, ဒီးကိၣ်စှၤ လၢသုလီၢ်ပူၤ ခဲလၢာ် ဘၣ်ဆၣ်ဒီး သုတဟဲက့ၤကဒါက့ၤဆူ ယအိၣ်ဘၣ်, ယွၤ စံးဝဲဒၣ်.

7 “ I also have withheld the rain from you, when there were yet three months to the harvest; and I caused it to rain on one city, and caused it not to rain on another city. One place was rained on, and the piece where it didn’t rain withered.
7 ယတြီစ့ၢ်ကီး တၢ်စူၤ လၢကူးဘု တချုးဘၣ်ဒံးဘၣ် သၢလါ, ဒီးယမၢ တၢ်ဟဲစူၤ လၢဝ့ၢ်တဖျၢၣ် အဖီခိၣ်, ဒီးယမၢ တၢ်အသု တဟဲစူၤ တဂ့ၤ လၢဝ့ၢ်အဂၤ တဖျၢၣ် အဖီခိၣ် လီၤ. တၢ်ဟဲစူၤ လၢဟီၣ်ခိၣ် တကဝီၤ အဖီခိၣ်, ဒီးတကဝီၤ လၢတၢ်တဟဲစူၤ လၢအဖီခိၣ်န့ၣ် သူထီၣ်ဃ့ထီၣ်ဝဲလီၤ.

8 So two or three cities staggered to one city to drink water, and were not satisfied: yet you haven’t returned to me,” says Yahweh.
8 ဒီးဝ့ၢ်ခံဖျၢၣ်သၢဖျၢၣ်အဖိ ဟးဝဲဆူ ဝ့ၢ်တဖျၢၣ်ဃီ ဒ်သိး အကအီထံ, ဒီးတဘျဲးအီဘၣ်ဝဲဘၣ်, ဘၣ်ဆၣ်ဒီး သု တဟဲက့ၤကဒါက့ၤဆူ ယအိၣ်ဘၣ်, ယွၤ စံးဝဲဒၣ်.

9 “ I struck you with blight and mildew many times in your gardens and your vineyards; and your fig trees and your olive trees have the swarming locust devoured: yet you haven’t returned to me,” says Yahweh.
9 ယတီၢ်သု လၢကလံၤကိၢ်, ဒီးတၢ်မၤဆါ ဘုဧိၤဟုဧိၤ လီၤ. သုတၤသၣ်အလီၢ်, ဒီးသုစပံးမုၢ်အလီၢ်, ဒီးသုချၢၣ်ဒၢ, ဒီးသုသ့ၣ်စၤယံးန့ၣ် ဒွဲၣ်ကၤစၣ် အီၣ်ကွံာ်အီၤ လီၤ. ဘၣ်ဆၣ်ဒီး သုတဟဲက့ၤကဒါက့ၤဆူ ယအိၣ်ဘၣ်, ယွၤ စံးဝဲဒၣ်.

10 “ I sent plagues among you like I did Egypt. I have slain your young men with the sword, and have carried away your horses; and I filled your nostrils with the stench of your camp, yet you haven’t returned to me,” says Yahweh.
10 ယမၢလီၤ တၢ်သံသတြိာ် လၢသုကျါ ဒ်လၢအဲၤကူပတူး အသိး, သုဖိၣ်သၣ်ခွါန့ၣ် ယမၤသံအီၤ လၢနး, အိၣ်ဒီး တၢ်ဂုာ်န့ၢ် သုကသ့ၣ်, ဒီးယမၢ သုသူၣ်ဒဲ အလီၢ် အတၢ်နၢအုၣ် ဟဲနုာ် လၢသုနါဒ့ပူၤလီၤ. ဘၣ်ဆၣ်ဒီး သုတဟဲက့ၤကဒါက့ၤဆူ ယအိၣ်ဘၣ်, ယွၤ စံးဝဲဒၣ်.

11 “ I have overthrown some of you, as when God overthrew Sodom and Gomorrah, and you were like a burning stick plucked out of the fire; yet you haven’t returned to me,” says Yahweh.
11 ယမၤဟးဂီၤသု တနီၤနီၤ, ဒ်ယွၤ မၤကဒံကဒါ စဒိၣ် ဒီး ဂမိရၤ အသိးန့ၣ်, ဒီးသုမၤသး ဒ်မ့ၣ်အူ ကဖးလၢ တၢ်ထုးထီၣ်ကွံာ် လၢမ့ၣ်အူကျါ အသိးန့ၣ်လီၤ. ဘၣ်ဆၣ်ဒီး သု တဟဲက့ၤကဒါက့ၤဆူ ယအိၣ်ဘၣ်, ယွၤ စံးဝဲဒၣ်.

12 “ Therefore thus will I do to you, Israel; because I will do this to you, prepare to meet your God, Israel.
12 မၤသးဒ်န့ၣ်ဒီး ယကမၤနၤ ဒ်အံၤ, အံၣ်စရ့လးဧၢ, မ့ၢ် ယကမၤနၤ ဒ်အံၤဒီး, ကတဲာ်ကတီၤ နသး ဒ်သိး နကသဂၢၢ် နကစၢ် တက့ၢ်, အံၣ်စရ့လးဧၢ.

13 For, behold, he who forms the mountains, and creates the wind, and declares to man what is his thought; who makes the morning darkness, and treads on the high places of the earth: Yahweh, the God of Armies, is his name.”
13 အဂ့ၢ်ဒ်အံၤ, ကွၢ်ကွၢ်, ပှၤလၢအမၤ ကစၢၢ်ကလိ, ဒီး တ့ကလံၤသီၣ်ဂီၤ, ဒီးပှၤကညီ ဆိကမိၣ်ဝဲ ဒ်လဲၣ်ဒ်လဲၣ်န့ၣ် စံးဘၣ်တဲဘၣ်အီၤ, ဒီးပာ်မုၢ်ဂီၤ လၢတၢ်ခံး, ဒီးယီၢ် ဟီၣ်ခိၣ် အလီၢ်ထီၣ်ထီတဖၣ်န့ၣ်မ့ၢ် ယွၤ, တၢ်သုးမုၢ်ဂီၢ်မုၢ် အကစၢ် မ့ၢ်အမံၤလီၤ.

လံာ်ဧၤမိၣ်. Amos 5

1 Listen to this word which I take up for a lamentation over you, O house of Israel.
1 ကနၣ် တၢ်ကတိၤအံၤ လၢယကတိၤ လၢသုဂ့ၢ်, ထါဟီၣ်တၢ် တထံၣ်, အံၣ်စရ့လး အပှၤဟံၣ်ဖိသ့ၣ်ဧၢ.

2 “ The virgin of Israel has fallen; She shall rise no more. She is cast down on her land; there is no one to raise her up.”
2 အံၣ်စရ့လး အပှၤမုၣ်လိၣ်ဘိ လီၤဃံၤလံ, တဂဲၤဆၢထၢၣ်လၢၤဘၣ်. မံလီၤဝဲ လၢအကီၢ်ပူၤဒၣ်ဝဲ အဖီခိၣ်န့ၣ်, တၢ်ဝံၣ်ဆၢထၢၣ်အီၤ တအိၣ်ဘၣ်.

3 For thus says the Lord Yahweh: “ The city that went forth a thousand shall have a hundred left, and that which went forth one hundred shall have ten left to the house of Israel.”
3 အဂ့ၢ်ဒ်အံၤ, ကစၢ်ယွၤ စံးဒ်အံၤ, ဝ့ၢ်လၢအဟးထီၣ် ပှၤတကထိ, ကအိၣ်လီၤတဲာ် ပှၤတကယၤ, ဒီးဝ့ၢ်လၢအဟးထီၣ် ပှၤတကယၤန့ၣ် ကအိၣ်လီၤတဲာ် ဆံဆဲၣ်ဂၤ လၢအံၣ်စရ့လး အပှၤဟံၣ်ဖိ အဂီၢ်လီၤ.

4 For thus says Yahweh to the house of Israel: “ Seek me, and you will live;
4 အဂ့ၢ်ဒ်အံၤ, ယွၤ စံးလၢ အံၣ်စရ့လး အပှၤဟံၣ်ဖိ ဒ်အံၤ, ဃုယၤ တက့ၢ်, ဒီးသုကမူလီၤ.

5 but don’t seek Bethel, nor enter into Gilgal, and don’t pass to Beersheba: for Gilgal shall surely go into captivity, and Bethel shall come to nothing.
5 ဒီးဃု ဘ့ၤသ့လး တဂ့ၤ, ဒီးလဲၤနုာ် လၢကံးလကၤလး တဂ့ၤ, ဒီးလဲၤခီဂာ် ဘ့ၢ်ၡဘၤ တဂ့ၤ. အဂ့ၢ်ဒ်အံၤ, ကံးလကၤလး ကလဲၤကဲကုၢ် သပှၢ်တၢၢ်, ဒီးဘ့ၤသ့လး ကကဲထီၣ် တၢ်ကလီကလီလီၤ.

6 Seek Yahweh, and you will live; lest he break out like fire in the house of Joseph, and it devour, and there be no one to quench it in Bethel.
6 ဃု ယွၤ တက့ၢ်, ဒီးသုကမူလီၤ. ကဃ့ၢ်သဖှိဘၢၣ်ဖျိ ဘၣ်ဖုး တၢ်လၢစီၤယိၤသး အဟံၣ်ပူၤ, ဒ်မ့ၣ်အူ အသိး, ဒီး အီၣ်ကွံာ်ဝဲ, ဒီးပှၤမၤလီၤပံာ်အီၤ တအိၣ်ဘၣ် လၢဘ့ၤသ့လး အပူၤဘၣ်.

7 You who turn justice to wormwood, and cast down righteousness to the earth:
7 သုဝဲ လၢအလဲလိာ် တၢ်စံၣ်ညီၣ် လၢသဘူး အပၤစံၣ်တူး, ဒီးတ့ၢ်လီၤကွံာ် တၢ်တီတၢ်လိၤ လၢဟီၣ်ခိၣ် အဖီခိၣ်သ့ၣ်ဧၢ,

8 seek him who made the Pleiades and Orion, and turns the shadow of death into the morning, and makes the day dark with night; who calls for the waters of the sea, and pours them out on the surface of the earth, Yahweh is his name,
8 ဃု ပှၤလၢအတ့ဆၣ်ဒၢမုၢ်, ဒီးဆၣ်ယိးမါ, ဒီး လဲလိာ် တၢ်သံ အကဒု လၢမုၢ်ဂီၤ, ဒီးမၤခံးလီၤ မုၢ်ဆါ လၢမုၢ်နၤ, လၢအကိးန့ၢ် ပီၣ်လဲၣ်အထံ, ဒီးလူလီၤအီၤ လၢဟီၣ်ခိၣ် အဖီခိၣ် တဂၤန့ၣ် တက့ၢ်. အမံၤ မ့ၢ်ယွၤလီၤ.

9 who brings sudden destruction on the strong, so that destruction comes on the fortress.
9 ပှၤ လၢအဒုးဘၣ် ပှၤအဆူၣ် လၢတၢ်ဟးဂီၤသတူၢ်ကလာ်, ဒီးတိာ်ဧိၤတာ်ဧိၤ တုၤလၢတၢ်ဟးဂီၤလီၤ.

10 They hate him who reproves in the gate, and they abhor him who speaks blamelessly.
10 အဝဲသ့ၣ်တဖၣ်န့ၣ် သးဟ့ ပှၤလၢအသိၣ်ဃီၣ်တၢ် လၢပဲတရီ အပူၤ, ဒီးသးဘၣ်အၢ ပှၤလၢအကတိၤတၢ်တီ လီၤ.

11 Forasmuch therefore as you trample on the poor, and take taxes from him of wheat: You have built houses of cut stone, but you will not dwell in them. You have planted pleasant vineyards, but you shall not drink their wine.
11 မၤသးဒ်န့ၣ်ဒီး မ့ၢ်သုယီၢ်လီၤတံၢ် ပှၤဖှီၣ်ဖိယာ်ဖိ, ဒီးဟံးန့ၢ် ဘုဧိၤဟုဧိၤ အသွဲဒီး, သုမၤဟံၣ် လၢလၢၢ်စိးပျၤ အသး ဘၣ်ဆၣ်ဒီး, သုတအိၣ်တဆိးဘၣ် လၢအပူၤဘၣ်, သုသူၣ် စပံးအလီၢ်မုာ် ဘၣ်ဆၣ်ဒီး, သုတအီဘၣ် စပံးထံ လၢအီၤဘၣ်.

12 For I know how many your offenses, and how great are your sins— you who afflict the just, who take a bribe, and who turn aside the needy in the courts.
12 အဂ့ၢ်ဒ်အံၤ, ယသ့ၣ်ညါသု တၢ်မၤကမၣ်န့ၣ် အိၣ်အါမံၤ, ဒီးသုတၢ်ဒဲးဘးန့ၣ် လၢအမ့ၢ် အဒိၣ်အယိာ်လီၤ. သု မၤအၢ ပှၤတီပှၤလိၤ, ဒီးဒိးန့ၢ် ခိၣ်ဖး, သုဘိးဃၣ်ကွံာ် ပှၤဖှီၣ်ဖိယာ်ဖိ လၢပဲတရီ အပူၤလီၤ.

13 Therefore a prudent person keeps silent in such a time, for it is an evil time.
13 မၤသးဒ်န့ၣ်ဒီး, ပှၤလၢအသူၣ်ဆးအသးဆးန့ၣ် ကအိၣ်ဘှီၣ်ကလာ် လၢတၢ်အကတီၢ် အပူၤန့ၣ်လီၤ. အဂ့ၢ်ဒ်အံၤ, မ့ၢ်တၢ်အကတီၢ်အၢလီၤ.

14 Seek good, and not evil, that you may live; and so Yahweh, the God of Armies, will be with you, as you say.
14 ဒ်သိး သုကမူဒီး, ဃု တၢ်ဂ့ၤ တက့ၢ်. ဃု တၢ်အၢ တဂ့ၤ. ဒီးဒ်န့ၣ်, တၢ်ကမၤအသး လၢယွၤ တၢ်သုးမုၢ်ဂီၢ်မုၢ်အကစၢ်န့ၣ် ကအိၣ်ဒီးသု, ဒ်သုစံး အသိးန့ၣ်လီၤ.

15 Hate evil, love good, and establish justice in the courts. It may be that Yahweh, the God of Armies, will be gracious to the remnant of Joseph.”
15 သးဟ့ တၢ်အၢ, ဒီးအဲၣ် တၢ်ဂ့ၤ, ဒီးဒုးအိၣ်ဂၢၢ်ဆိးကျၢၤ တၢ်စံၣ်ညီၣ်တီ လၢပဲတရီ အပူၤ တက့ၢ်. ဘၣ်တဘၣ် ယွၤ တၢ်သုးမုၢ်ဂီၢ်မုၢ်အကစၢ် ကဒုးဘၣ်ဘျုးဘၣ်ဖှိၣ် စီၤယိၤသး အပှၤလၢအအိၣ်လီၤတဲာ်တဖၣ်လီၤ.

16 Therefore thus says Yahweh, the God of Armies, the Lord: “ Wailing will be in all the broad ways; and they will say in all the streets, ‘Alas! Alas!’ and they will call the farmer to mourning, and those who are skillful in lamentation to wailing.
16 မၤသးဒ်န့ၣ်ဒီး ယွၤ တၢ်သုးမုၢ်ဂီၢ်မုၢ်အကစၢ်, ယွၤ စံး ဒ်အံၤ, ပှၤကဟီၣ်ပသူထီၣ် လၢကျဲမုၢ် အပူၤလီၤ. ပှၤကစံး လၢကျဲဧိၤကပူၤဧိၤ ခဲလၢာ် အပူၤ, အၣ်လါ, အၣ်လါ, ဒီးကကိး ပှၤမၤဟီၣ်ခိၣ်ဖိ ဒ်သိး အကဟီၣ်ဝဲ, ဒီးပှၤလၢအဟီၣ်ဝဲသ့ၣ်တဖၣ်န့ၣ် ဒ်သိး အကဟီၣ်ပသူတၢ်လီၤ.

17 In all vineyards there will be wailing; for I will pass through the midst of you,” says Yahweh.
17 လၢကယဲၢ် တၤသၣ်အလီၢ်အပူၤ ခဲလၢာ်န့ၣ် ဟီၣ်ပသူတၢ် ကအိၣ်ဝဲလီၤ. အဂ့ၢ်ဒ်အံၤ, ယကလဲၤခီဂာ်တၢ် လၢနကျါလီၤ, ယွၤ စံးဝဲဒၣ်.

18 “ Woe to you who desire the day of Yahweh! Why do you long for the day of Yahweh? It is darkness, and not light.
18 ပှၤလၢအဆၢဘၣ် ယွၤအမုၢ်တနံၤသ့ၣ်ဧၢ, သုဘၣ်အဖှီၣ်လီၤ. ယွၤ အမုၢ်တနံၤ ဂ့ၤ ဒီးသုဒ်လဲၣ်. ကမ့ၢ် တၢ်ခံး, ဒီးတမ့ၢ်ဘၣ် တၢ်ကပီၤဘၣ်.

19 As if a man fled from a lion, and a bear met him; Or he went into the house and leaned his hand on the wall, and a snake bit him.
19 မၤသးဒ်ပှၤဃ့ၢ်တၢ် လၢခ့ယုၢ်တဒု အအိၣ်, ဒီးတၤသူ တဒုသဂၢၢ်အီၤ အသိး, ဒီးမၤသး ဒ်လဲၤနုာ် လၢဟံၣ်ပူၤ, ဒီးသန့ၤ အစု လၢတၢ်ဒူၣ် အလိၤ, ဒီးဂုၢ်ဖျးအီၤ အသိးန့ၣ်လီၤ.

20 Won’t the day of Yahweh be darkness, and not light? Even very dark, and no brightness in it?
20 ယွၤ အမုၢ်တနံၤန့ၣ် ကမ့ၢ် တၢ်ခံး, ဒီးတမ့ၢ်ဘၣ် တၢ်ကပီၤဘၣ်. တၢ်ခံးသူ, ဒီးတၢ်ကပီၤ တအိၣ်ဘၣ် လၢအပူၤ လ့ၤတက့ၤဘၣ်န့ၣ် တမ့ၢ်ဘၣ်ဧါ.

21 I hate, I despise your feasts, and I can’t stand your solemn assemblies.
21 သုမၤဘူၣ် အမုၢ်နံၤတဖၣ်န့ၣ် ယသးဟ့အီၤ, ယသး ဘၣ်အၢအီၤ, ဒီးတဘၣ်ယသး လၢသုအိၣ်ဖှိၣ် အမုၢ်နံၤ တဖၣ်ဘၣ်.

22 Yes, though you offer me your burnt offerings and meal offerings, I will not accept them; neither will I regard the peace offerings of your fat animals.
22 တုၤသုမၤဘူၣ်ယၤ လၢတၢ်လုၢ်မ့ၣ်အူ, ဒီးတၢ်မၤဘူၣ် အီၣ်ဒီး, တဘၣ်ဘၣ်ယသး လ့ၤတက့ၤဘၣ်, ဒီးယတကွၢ်ဘၣ်သု တၢ်လုၢ်မၤဃူမၤဖိး အဆၣ်ဖိကီၢ်ဖိ အဘီၣ်ဘၣ်.

23 Take away from me the noise of your songs! I will not listen to the music of your harps.
23 ဟံးထီၣ်ကွံာ် နသးဝံၣ် တၢ်အသီၣ် လၢယအိၣ် တက့ၢ်. အဂ့ၢ်ဒ်အံၤ, ယတကနၣ်ဘၣ် သုတနၢ်အသီၣ်ဘၣ်.

24 But let justice roll on like rivers, and righteousness like a mighty stream.
24 မ်တၢ်စံၣ်ညီၣ် ယွၤလီၤ ဒ်ထံအသိး, ဒီးတၢ်တီတၢ်လိၤ ဒ်ထံမိၢ်ပှၢ်ဖးဒိၣ် အထံ အသိးန့ၣ် တက့ၢ်.

25 “ Did you bring to me sacrifices and offerings in the wilderness forty years, house of Israel?
25 သုမၤဘူၣ်ယး လၢတၢ်လုၢ်, ဒီးတၢ်မၤဘူၣ်အီၣ် လၢပှၢ်မုၢ်ကနၢ အနံၣ် လွံၢ်ဆံန့ၣ် ဧါ, အံၣ်စရ့လး အပှၤဟံၣ်ဖိသ့ၣ်ဧၢ.

26 You also carried the tent of your king and the shrine of your images, the star of your god, which you made for yourselves.
26 မ့ၢ်မး သုစိာ်သုမိလးအဒဲ, ဒီးသုတၢ်ဂီၤကံၣ်ယူၣ်, သုကစၢ် လၢသုတ့လၢသုဂီၢ်တဒု အဆၣ်အဖီလီၤ.

27 Therefore will I cause you to go into captivity beyond Damascus,” says Yahweh, whose name is the God of Armies.
27 မၤသးဒ်န့ၣ်ဒီး ယကဒုးလဲၤကဲကုၢ် သု လၢဒၤမ့ၤစ့း ဝၢ်ဘးခီလီၤ. ယွၤလၢအမံၤမ့ၢ် တၢ်သုးမုၢ်ဂီၢ်မုၢ်အကစၢ် စံးဝဲဒၣ်.

လံာ်ဧၤမိၣ်. Amos 6

1 Woe to those who are at ease in Zion, and to those who are secure on the mountain of Samaria, the notable men of the chief of the nations, to whom the house of Israel come!
1 ပှၤလၢအသူၣ်မံသးမံဒၣ်တၢ် လၢစံယိၣ် အပူၤ, ဒီးသန့ၤအသး လၢ ၡၤမရံ အကစၢၢ်လိၤ, ပှၤကလုာ်အဒိၣ်ကတၢၢ် အခိၣ်, လၢအံၣ်စရ့လး အပှၤဟံၣ်ဖိ ဟဲဆူအအိၣ်တဖၣ်န့ၣ် ဘၣ်အဖှီၣ်လီၤ.

2 Go to Calneh, and see; and from there go to Hamath the great; then go down to Gath of the Philistines. are they better than these kingdoms? or is their border greater than your border?
2 လဲၤတၢ်ဆူ ကၤလန့ၤ, ဒီးကွၢ်တက့ၢ်. လဲၤဖဲန့ၣ် ဆူ ဃမါသးဖးဒိၣ်, ဒီးလဲၤလီၤဆူ ကၤသး ဘၣ်ဃးဒီး ပှၤဖလ့ၡသးဖိ တက့ၢ်. မ့ၢ်အဂ့ၤန့ၢ် ဘီဧိၤမုၢ်ဧိၤတဖၣ်အံၤ တက့ၢ် ဧါ. အကီၢ်အဃၢၤတဖၣ် လဲၢ်န့ၢ် သုဝဲ တက့ၢ်ဧါ.

3 Those who put far away the evil day, and cause the seat of violence to come near;
3 ပှၤလၢအပာ်ယံာ် တၢ်အၢ အမုၢ်တနံၤ, ဒီးဒုးသုးဘူး တၢ်မၤအၢ တၢ်အလီၢ်ဆ့ၣ်နီၤ,

4 Who lie on beds of ivory, and stretch themselves on their couches, and eat the lambs out of the flock, and the calves out of the midst of the stall;
4 လၢအမံ လၢလီၢ်မံ ကဆီမဲ, ဒီးစူၣ်ထီၣ်အသး လၢစီၢ်နီၤခိၣ် အဖီခိၣ်, ဒီးအီၣ်တၢ် အဖိ လၢသိ ဒီးမဲာ်တဲးလဲး အကျါ, ဒီးဂီၤဖံးဖိ လၢကရၢပူၤ,

5 who strum on the strings of a harp; who invent for themselves instruments of music, like David;
5 လၢအသးဝံၣ်တၢ် ဒီးသီတူၢ် အသီၣ်, လၢအမၤနီၣ်သီၣ် တၢ်မုာ် လၢအဂီၢ်ဒၣ်ဝဲ, ဒ်စီၤဒၤဝံး အသိး,

6 who drink wine in bowls, and anoint themselves with the best oils; but they are not grieved for the affliction of Joseph.
6 လၢအအီ စပံးထံ လၢအသလၢပူၤ, ဒီးဖှူအသး လၢသိနၢမူ အဂ့ၤ ကတၢၢ်, ဒီးတသးအုးဘၣ် လၢယိၤသး ဟးဂီၤဝဲ အဃိ ဘၣ်တဖၣ်န့ၣ် ဘၣ်အဖှီၣ်လီၤ.

7 Therefore they will now go captive with the first who go captive; and the feasting and lounging will end.
7 မၤသးဒ်န့ၣ်ဒီး ခဲကနံၣ်အံၤ, ကလဲၤကဲကုၢ် လၢပှၤလၢအလဲၤကဲကုၢ် အမဲာ်ညါ, ဒီးပှၤလၢအအိၣ်ဖှိၣ် အတၢ်ကိးထီၣ် လၢအသးခုန့ၣ် ကဘၣ်ဟါမၢ်ဝဲလီၤ.

8 “ The Lord Yahweh has sworn by himself,” says Yahweh, the God of Armies: “ I abhor the pride of Jacob, and detest his fortresses. Therefore I will deliver up the city with all that is in it.
8 ကစၢ်ယွၤ ဆိၣ်တၢ် လၢအကစၢ်ဒၣ်ဝဲ အမဲာ်ညါ, ယွၤ တၢ်သုးမုၢ်ဂီၢ်မုၢ် အကစၢ် စံးဝဲဒၣ်, ယသးဘၣ်အၢ ယၤကိာ် အဃံအလၤန့ၣ်, ဒီးယသးဟ့ အနူၢ်ဧိၤစီၤဧိၤတဖၣ် လီၤ. မၤသးဒ်န့ၣ်ဒီး ယကဟ့ၣ်လီၤကွံာ် ခူဧိၤဝ့ၢ်ဧိၤ, ဒီး ကယဲၢ် တၢ်လၢအအိၣ်ဝဲ လၢအပူၤလီၤ.

9 It will happen, if there remain ten men in one house, that they shall die.
9 ဒီးတၢ်ကမၤအသး လၢပှၤဆံဆဲၣ်ဂၤ မ့ၢ်အိၣ်မ့ၢ်ဆိး လၢဟံၣ် တဖျၢၣ်ဃီဒီး, ကသံဝဲလီၤ.

10 “ When a man’s relative carries him, even he who burns him, to bring bodies out of the house, and asks him who is in the innermost parts of the house, ‘Is there yet any with you?’ And he says, ‘No;’ then he will say, ‘Hush! Indeed we must not mention the name of Yahweh.’
10 ဒီးပှၤတဂၤ အဘူးအတံၢ်, ပှၤလၢအကုၢ်ဃိစီမံၤ အီၤဒၣ်လဲာ် ကဟံးထီၣ်အီၤ ဒ်သိးကဟဲစိာ်ကွံာ် အဃံ လၢဟံၣ်ပူၤ, ဒီးကစံး ပှၤအိၣ်လၢဟံၣ်လၢညါခီ, ပှၤအိၣ်ဒံးဒီးနၤ စ့ၢ်ကီးဧါ. ဒီးအဝဲဒၣ် ကစံး, တအိၣ်ဘၣ်. တုၤနုၤတစု ကစံး, အိၣ်ဘှီၣ်ကလာ် တက့ၢ်, အဂ့ၢ်ဒ်အံၤ, တၢ်တဟ့ၣ်ပပှ့ၤဘၣ် ယွၤအမံၤဘၣ်.

11 “ For, behold, Yahweh commands, and the great house will be smashed to pieces, and the little house into bits.
11 အဂ့ၢ်ဒ်အံၤ, ကွၢ်ကွၢ်, ယွၤမၤလိာ်တၢ်, ဒီးကတီၢ် ဟံၣ်ဖးဒိၣ် လၢတၢ်ဘၢၣ်ဖျိတဖၣ်, ဒီးဟံၣ်ဖိ လၢတၢ်သ့ၣ်ဖးတဖၣ်လီၤ.

12 Do horses run on the rocky crags? Does one plow there with oxen? But you have turned justice into poison, and the fruit of righteousness into bitterness;
12 ကသ့ၣ် ကဃ့ၢ် လၢလၢၢ်လိၤ စ့ၢ်ကီးဧါ. ပှၤကထဲၣ်ဝဲဖဲန့ၣ် လၢဂီၤဖံး စ့ၢ်ကီးဧါ. ဘၣ်ဆၣ်ဒီး သုလဲလိာ် တၢ်စံၣ်ညီၣ် လၢတၢ်အစုၣ်, ဒီးတၢ်တီတၢ်လိၤ အတၤသၣ် လၢသဘူး အပၤစံၣ်တူးလီၤ.

13 you who rejoice in a thing of nothing, who say, ‘Haven’t we taken for ourselves horns by our own strength?’
13 သုသးခု လၢတၢ်တမ့ၢ်ဘၣ် တၢ်ဘၣ်အပူၤ, သုစံး, ပ ဟံးန့ၢ်နၢၤတဖၣ် လၢပဂီၢ် လၢပဂံၢ်ပဘါဒၣ်ပဝဲ, တမ့ၢ်ဘၣ်ဧါ.

14 For, behold, I will raise up against you a nation, house of Israel,” says Yahweh, the God of Armies; “and they will afflict you from the entrance of Hamath to the brook of the Arabah.”
14 ဘၣ်ဆၣ်ဒီး ကွၢ်ကွၢ်, အံၣ်စရ့လး အပှၤဟံၣ်ဖိသ့ၣ်ဧၢ, ယကထိၣ်ဂဲၤ ပှၤတကလုာ်ထီဒါသု, ဒီးကမၤအၢ သု လၢတၢ်လဲၤနုာ် ဃမါသး ပၢၢ်လၢထံကျိ လၢပှၢ်မုၢ်ကနၢလီၤ, ယွၤ တၢ်သုးမုၢ်ဂီၢ်မုၢ်အကစၢ် စံးဝဲဒၣ်.

လံာ်ဧၤမိၣ်. Amos 7

1 Thus the Lord Yahweh showed me: and behold, he formed locusts in the beginning of the shooting up of the latter growth; and behold, it was the latter growth after the king’s harvest.
1 ကစၢ်ယွၤ ဒုးနဲၣ်ယၤ ဒ်အံၤ, ဒီးကွၢ်ကွၢ်, လၢနီၣ်ဧိၤမံၤဧိၤ မဲထီၣ်ဆိ လၢစံာ်တဝဲ အပူၤန့ၣ် တ့လီၤဒွဲၣ်ကိာ်လီၤ. ကွၢ်ကွၢ်, မ့ၢ်တၢ်မဲထီၣ် လၢစံာ်တဝဲ အပူၤ လၢစီၤပၤကူး တၢ်အလီၢ်ခံန့ၣ်လီၤ.

2 It happened that, when they made an end of eating the grass of the land, then I said, “ Lord Yahweh, forgive, I beg you! How could Jacob stand? For he is small.”
2 ဒီးတၢ်မၤအသး တုၤအအီၣ်လၢာ်ကွံာ် ဟီၣ်ခိၣ် အနီၣ်ဧိၤမံၤဧိၤဒီး, ယစံး, ပျၢ်လၢ် တက့ၢ်, ကစၢ်ယွၤဧၢ. ယၤကိာ် ကဆၢထၢၣ် ဒ်လဲၣ်. အဂ့ၢ်ဒ်အံၤ, မ့ၢ်အဆံးလီၤ.

3 Yahweh relented concerning this. “ It shall not be,” says Yahweh.
3 ယွၤ ပီၢ်ယၢ်လီၤက့ၤ အသး လၢအဝဲတမံၤန့ၣ် အဃိလီၤ. တၢ်န့ၣ် တမၤဘၣ်အသးဘၣ်, ယွၤ စံးဝဲဒၣ်.

4 Thus the Lord Yahweh showed me and behold, the Lord Yahweh called for judgment by fire; and it dried up the great deep, and would have devoured the land.
4 ကစၢ်ယွၤ ဒုးနဲၣ်ယၤ ဒ်အံၤ, ဒီးကွၢ်ကွၢ်, ကစၢ်ယွၤ ကိး ယၤ ဒ်သိး ယကလိာ်ကွီၢ် လၢမ့ၣ်အူ, ဒီးမ့ၣ်အူ အီၣ်ကွံာ်ထံ ယိာ်ဖးဒိၣ်, ဒီးအီၣ်ကွံာ်တၢ် အဂီၢ်လီၤ.

5 Then I said, “ Lord Yahweh, stop, I beg you! How could Jacob stand? For he is small.”
5 ဒီးယစံး, ကစၢ်ယွၤဧၢ, ဆိတ့ၢ်လၢ် တက့ၢ်. ယၤကိာ် ကဆၢထၢၣ် ဒ်လဲၣ်. အဂ့ၢ်ဒ်အံၤ, မ့ၢ်အဆံးလီၤ.

6 Yahweh relented concerning this. “ This also shall not be,” says the Lord Yahweh.
6 ယွၤ ပီၢ်ယၢ်လီၤက့ၤအသး လၢအဝဲတမံၤန့ၣ် အဃိလီၤ. တၢ်န့ၣ် တမၤဘၣ်အသး စ့ၢ်ကီးဘၣ်, ကစၢ်ယွၤ စံးဝဲဒၣ်.

7 Thus he showed me and behold, the Lord stood beside a wall made by a plumb line, with a plumb line in his hand.
7 ဒုးနဲၣ်ယၤ ဒ်အံၤ, ဒီးကွၢ်ကွၢ်, ယွၤဆၢထၢၣ် လၢတၢ်အဒူၣ် အိၣ်ထူၣ်ကလာ် အဖီခိၣ်န့ၣ် အိၣ်ဝဲ ဒီးနီၣ်ထူၣ်ပျံၤ တဘိ လၢအစုပူၤလီၤ.

8 Yahweh said to me, “ Amos, what do you see?” I said, “ A plumb line.” Then the Lord said, “ Behold, I will set a plumb line in the midst of my people Israel. I will not again pass by them any more.
8 ဒီးယွၤ စံးဘၣ်ယၤ, စီၤဧၤမိၣ်ဧၢ, နထံၣ် တၢ်မနုၤတမံၤလဲၣ်. ဒီးယစံး, နီၣ်ထူၣ်ပျံၤ တဘိ လီၤ. ဒီးယွၤ စံးဝဲဒၣ်, ကွၢ်ကွၢ်, ယကပာ် နီၣ်ထူၣ်ပျံၤတဘိ လၢယပှၤဂီၢ်မုၢ် အံၣ်စရ့လး အကျါလီၤ. ယတလဲၤကပာ်လၢၤဘၣ် အီၤဘၣ်.

9 The high places of Isaac will be desolate, the sanctuaries of Israel will be laid waste; and I will rise against the house of Jeroboam with the sword.”
9 ဒီးအံၤစဲး အလီၢ်ထီၣ်ထီတဖၣ် ကအိၣ်သယုၢ်, ဒီးတၢ်ကမၤလူၤ အံၣ်စရ့လး အလီၢ်စီဆှံတဖၣ်, ဒီးယကဂဲၤဆၢထၢၣ်ထီဒါ စီၤယၤရၤဘၣ် အပှၤဟံၣ်ဖိ လၢနးဧိၤဘီဧိၤလီၤ.

10 Then Amaziah the priest of Bethel sent to Jeroboam king of Israel, saying, “ Amos has conspired against you in the midst of the house of Israel. The land is not able to bear all his words.
10 ဒီးဘ့ၤသ့လး အပှၤလုၢ်တၢ်အဒိၣ် စီၤအမၤစယါ မၢလီၤတၢ်ဆူ အံၣ်စရ့လး အစီၤပၤ စီၤယၤရၤဘၣ် အအိၣ်ဒီး စံးဝဲဒၣ်, စီၤဧၤမိၣ် ဒုးကူၣ် တၢ်ထီဒါနၤ လၢအံၣ်စရ့လး အပှၤဟံၣ်ဖိ အကျါလီၤ. ထံဧိၤကီၢ်ဧိၤ အိၣ်ဒီး အတၢ်ကတိၤ ခဲလၢာ်န့ၣ် တတြီၢ်ဘၣ်.

11 For Amos says, ‘Jeroboam will die by the sword, and Israel shall surely be led away captive out of his land.’”
11 အဂ့ၢ်ဒ်အံၤ, စီၤဧၤမိၣ် စံးဒ်အံၤ, စီၤယၤရၤဘၣ် ကသံလၢနး, ဒီးတၢ်ကစိာ်ထီၣ်ကွံာ် အံၣ်စရ့လး လၢအကီၢ်ဒၣ်ဝဲ အပူၤ, ဒီးကမၢကဲကုၢ်အီၤလီၤ.

12 Amaziah also said to Amos, “ You seer, go, flee away into the land of Judah, and there eat bread, and prophesy there:
12 ဒီးစီၤအမၤစယါ စံးလၢ စီၤဧၤမိၣ်, ပှၤလၢအထံၣ်တၢ် လၢညါခီ တဂၤဧၢ, ဃ့ၢ်ထီၣ်ကွံာ်ဆူ ကီၢ်ယူဒၤ, ဒီးအီၣ်ကိၣ်ဖဲန့ၣ်, ဒီးကတိၤတၢ် လၢဝံကျိာ်ဖဲန့ၣ် တက့ၢ်.

13 but don’t prophesy again any more at Bethel; for it is the king’s sanctuary, and it is a royal house!”
13 မ့မ့ၢ် လၢဘ့ၤသ့လး အပူၤ, ကတိၤလၢၤတၢ် လၢဝံကျိာ် တဂ့ၤ. အဂ့ၢ်ဒ်အံၤ, မ့ၢ် စီၤပၤ အလီၢ်စီဆှံ, ဒီးစီၤပၤ အဟံၣ်လီၤ.

14 Then Amos answered Amaziah, “ I was no prophet, neither was I a prophet’s son; but I was a herdsman, and a farmer of sycamore figs;
14 ဒီးစီၤဧၤမိၣ် စံးဆၢတၢ်, ဒီးစံးလၢစီၤအမၤစယါ, ယတမ့ၢ်ဘၣ်ဝံဘၣ်, ယတမ့ၢ်ဘၣ် ဝံအဖိဘၣ်. ယမ့ၢ် ပှၤကွၢ်ဂီၤဖံး, ဒီးပှၤမၤသိးဝံာ်ဒၢ အလီၢ်လီၤ.

15 and Yahweh took me from following the flock, and Yahweh said to me, ‘Go, prophesy to my people Israel.’
15 ဒီးလၢယပိာ်သိ ဒီးမဲာ်တဲးလဲး အခံန့ၣ် ယွၤ ဟံးန့ၢ်ယၤ, ဒီးယွၤ စံးဘၣ်ယၤ, လဲၤကတိၤတၢ် လၢဝံကျိာ်ထီဒါ ယပှၤဂီၢ်မုၢ် အံၣ်စရ့လး တက့ၢ်.

16 Now therefore listen to the word of Yahweh: ‘You say, Don’t prophesy against Israel, and don’t preach against the house of Isaac.’
16 ဒီးခဲကနံၣ်အံၤ ကနၣ် ယွၤအကလုၢ် တက့ၢ်. နစံး, ကတိၤတၢ် လၢဝံကျိာ်ထီဒါ အံၣ်စရ့လး, ဒီးဒုးလီၤစီၤတၢ် လၢအံၤစဲး အဟံၣ် အဖီခိၣ် တဂ့ၤ.

17 Therefore thus says Yahweh: ‘Your wife shall be a prostitute in the city, and your sons and your daughters shall fall by the sword, and your land shall be divided by line; and you yourself shall die in a land that is unclean, and Israel shall surely be led away captive out of his land.’”
17 မၤသးဒ်န့ၣ်ဒီး ယွၤ စံး ဒ်အံၤ, နမါ ကကဲဃဲသဲမုၣ် လၢဝ့ၢ်ပူၤ, ဒီးနဖိခွါ ဒီးနဖိမုၣ်တဖၣ် ကလီၤဃံၤ လၢနး, ဒီးပှၤကနီၤဖး နထံနကီၢ် လၢတၢ်ဖး, ဒီးနကသံ လၢကီၢ်တကဆှီဘၣ်တဘ့ၣ် အပူၤ, ဒီး တၢ်ကစိာ်ထီၣ်ကွံာ် အံၣ်စရ့လး လၢအကီၢ်ပူၤ, ဒီးတၢ်ကမၢကဲကုၢ်အီၤ သပှၢ်တၢၢ်လီၤ.

လံာ်ဧၤမိၣ်. Amos 8

1 Thus the Lord Yahweh showed me: behold, a basket of summer fruit.
1 ကစၢ်ယွၤ ဒုးနဲၣ်ယၤ ဒ်အံၤ, ဒီးကွၢ်ကွၢ်, တၤသၣ်မံ တနာ်လီၤ.

2 He said, “ Amos, what do you see?” I said, “ A basket of summer fruit.” Then Yahweh said to me, “ The end has come on my people Israel. I will not again pass by them any more.
2 ဒီးစံးဘၣ်ယၤ, စီၤဧၤမိၣ်ဧၢ, နထံၣ် တၢ်မနုၤတမံၤလဲၣ်. ဒီးယစံး, တၤသၣ်မံ တနာ်လီၤ. ဒီးယွၤ စံး ယၤ, တၢ်အကတၢၢ်န့ၣ် ဘၣ် ယပှၤဂီၢ်မုၢ် အံၣ်စရ့လး, ဒီး ယတလဲၤကပာ်လၢၤဘၣ်အီၤဘၣ်.

3 The songs of the temple will be wailings in that day,” says the Lord Yahweh. “ The dead bodies will be many. In every place they will throw them out with silence.
3 ဒီးတၢ်လၢမုၢ်တနံၤန့ၣ် နူၢ်ဧိၤစီၤဧိၤ အသးဝံၣ်တၢ်န့ၣ် ကကဲထီၣ် တၢ်ဟီၣ်ပသူထီၣ်လီၤ, ကစၢ်ယွၤ စံးဝဲဒၣ်. ပှၤအစိၣ် ကအိၣ်ဂီၢ်မုၢ်, တၢ်ကကွံာ်တ့ၢ်ကွံာ်အီၤ ဖဲဒၣ်အလီၢ် တပူၤလၢ်လၢ် ဒီး အိၣ်ဘှီၣ်ကလာ်လီၤ.

4 Hear this, you who desire to swallow up the needy, and cause the poor of the land to fail,
4 ကနၣ် တၢ်အံၤ တက့ၢ်, ပှၤလၢအလူၤ ပှၤဘၣ်နးဘၣ်ဖှီၣ် ဒ်သိး အကမၤဟးဂီၤ ပှၤဖှီၣ်ဖိယာ်ဖိ လၢကီၢ်ပူၤသ့ၣ်ဧၢ, ပှၤလၢအစံး,

5 Saying, ‘When will the new moon be gone, that we may sell grain? And the Sabbath, that we may market wheat, making the ephah small, and the shekel large, and dealing falsely with balances of deceit;
5 ဒ်သိး ပကဆါ ဘုဧိၤဟုဧိၤဒီး, လါထီၣ်သီ အနံၤ ဆံးယံာ် ကပူၤကွံာ်လဲၣ်, ဒ်သိး ပကအိးထီၣ် ဘုဧိၤဟုဧိၤဒီး, အိၣ်ဘှံးနံၤန့ၣ် ဆံးယံာ် ကပူၤကွံာ်လဲၣ်, ပှၤလၢအမၤအ့ဖး လၢအဆံး, ဒီးၡက့လး လၢအဒိၣ်, ဒီး မၤ စီၤပီၢ် တတီဘၣ် လၢအလီတၢ်န့ၣ်,

6 that we may buy the poor for silver, and the needy for a pair of shoes, and sell the sweepings with the wheat?’”
6 ဒ်သိး ပကပှ့ၤ ပှၤဖှီၣ်ဖိ လၢစ့, ဒီးပှၤဘၣ်ဖှီၣ်ဘၣ်ယာ် လၢခီၣ်ဖံးတဆိ, ဒီး ဆါကွံာ် ဘုအအ့ၣ်လီၤ.

7 Yahweh has sworn by the pride of Jacob, “ Surely I will never forget any of their works.
7 ယွၤဆိၣ်တၢ် လၢစီၤယၤကိာ် အဃံအလၤ အမဲာ်ညါ, ယတသးပ့ၤနီၣ်ဘၣ် အမၤတၢ်လ့ၤတက့ၤ နီတမံၤဘၣ်.

8 Won’t the land tremble for this, and everyone mourn who dwells in it? Yes, it will rise up wholly like the River; and it will be stirred up and sink again, like the River of Egypt.
8 ထံဧိၤကီၢ်ဧိၤ ကကဆှဲးကဆှိးဝဲ လၢအဝဲန့ၣ် အဃိ, ဒီးပှၤလၢအအိၣ်အဆိး လၢအပူၤ ကသးအုး ကိးဂၤဒဲးန့ၣ် တမ့ၢ်ဘၣ်ဧါ. ကထီၣ်ဝဲ ဒီဘ့ၣ်ညါ ဒ်ထံမိၢ်ပှၢ် အသိး တမ့ၢ်ဘၣ်ဧါ. ဒီးကစံၣ်စုး, ဒီးကလီၤသွီဝဲ ဒ်အဲၤကူပတူး အထံမိၢ်ပှၢ် အသိးန့ၣ် တမ့ၢ်ဘၣ်ဧါ.

9 It will happen in that day,” says the Lord Yahweh, “that I will cause the sun to go down at noon, and I will darken the earth in the clear day.
9 ဒီးတၢ်ကမၤအသး လၢမုၢ်တနံၤန့ၣ် ကစၢ်ယွၤ စံးဝဲဒၣ်, ယကမၢမုၢ်လီၤနုာ် လၢမုၢ်ထူၣ်, ဒီးယကဒုးခံးလီၤန့ၢ် ထံဧိၤကီၢ်ဧိၤ လၢမုၢ်ဆါခီလီၤ.

10 I will turn your feasts into mourning, and all your songs into lamentation; and I will make you wear sackcloth on all your bodies, and baldness on every head. I will make it like the mourning for an only son, and its end like a bitter day.
10 ဒီးယကမၢ သုမၤဘူၣ်အနံၤတဖၣ် ကဲထီၣ် တၢ်သူၣ်အုး သးအုး, ဒီးသုတၢ်သးဝံၣ်န့ၣ် လၢဟီၣ်တၢ်ယၢၤတၢ်, ဒီး ယကဒုးအိၣ် ပှၤကိးဂၤဒဲး ဒီးထၢၣ် အတၢ်ကံးညာ် လၢအယီၢ်ဒ့, ဒီးယကဒုးလူၤ ကယဲၢ် ပှၤအခိၣ် တဂၤလၢ်လၢ်, ဒီး ယကပာ်အီၤ ဒ်ပှၤဟီၣ်ဝဲ လၢအဖိခွါ တဂၤဃီ အဃိ အသိးန့ၣ်, ဒီးတၢ်အကတၢၢ်န့ၣ် ဒ်မုၢ်တနံၤ လၢအခၣ်ဝဲ အသိးန့ၣ်လီၤ.

11 Behold, the days come,” says the Lord Yahweh, “that I will send a famine in the land, not a famine of bread, nor a thirst for water, but of hearing the words of Yahweh.
11 ကွၢ်ကွၢ်, ယွၤ စံးဝဲဒၣ်, မုၢ်နံၤတဖၣ် ကဟဲ လၢယကမၢလီၤ တၢ်သၣ်ဝံၤလီၤဒိ လၢထံဧိၤကီၢ်ဧိၤ အပူၤလီၤ. တၢ်သၣ်ဝံၤလီၤဒိ လၢကိၣ် မ့ၢ်ဂ့ၤ, တၢ်သူအသး လၢထံ မ့ၢ်ဂ့ၤ, တမ့ၢ်ဘၣ်. မ့ၢ်တၢ်သၣ်ဝံၤလီၤဒိ လၢတၢ်နၢ်ဟူ ယွၤအကလုၢ်အကထါလီၤ.

12 They will wander from sea to sea, and from the north even to the east; they will run back and forth to seek the word of Yahweh, and will not find it.
12 ဒီးပှၤကဟးဝ့ၤဝီၤ လၢပီၣ်လဲၣ်တပူၤဆူ ပီၣ်လဲၣ်တပူၤဒၣ်, ဒီးကဃ့ၢ်ဝ့ၤဝီၤတၢ် လၢကလံၤစိးတခီဆူ မုၢ်ထီၣ်တခီ, ဒ်သိး အကဃု ယွၤအကလုၢ်လီၤ. ဘၣ်ဆၣ်ဒီး တထံၣ်န့ၢ်ဘၣ်ဝဲဘၣ်.

13 In that day the beautiful virgins and the young men will faint for thirst.
13 တၢ် လၢမုၢ်တနံၤန့ၣ် ပှၤမုၣ်လိၣ်ဘိ အဃံအလၤ, ဒီးပှၤဖိၣ်သၣ်ခွါန့ၣ် ကလီၤဘှါ လၢတၢ်သူအသး လၢထံအဃိလီၤ.

14 Those who swear by the sin of Samaria, and say, ‘As your god, Dan, lives;’ and, ‘As the way of Beersheba lives;’ they will fall, and never rise up again.”
14 ပှၤလၢအဆိၣ်တၢ် လၢၡၤမရံ အတၢ်ဒဲးဘး အမဲာ်ညါဒီးစံး, ဒၣ်ဧၢ, နကစၢ်မူဝဲ, ဒီးဘ့ၢ်ၡဘၤ အကျဲမူဝဲန့ၣ် ကလီၤဃံၤဝဲ, ဒီးတဂဲၤဆၢထၢၣ်လၢၤဘၣ်.

လံာ်ဧၤမိၣ်. Amos 9

1 I saw the Lord standing beside the altar, and he said, “ Strike the tops of the pillars, that the thresholds may shake; and break them in pieces on the head of all of them; and I will kill the last of them with the sword: there shall not one of them flee away, and there shall not one of them escape.
1 ယထံၣ်ဘၣ် ယွၤ ဆၢထၢၣ် လၢတၢ်လုၢ်လီၢ် အဃၢၤ, ဒီးစံးဝဲဒၣ်, တီၢ်အထူၣ်အခိၣ် ဒ်သိး ကျဲစၢၤ အကျိၤထံး ကဟူးဝးဝဲ တက့ၢ်. ဒီးမၤကၢ်လီၤ ကလဲအီၤ လၢပှၤခဲလၢာ် အဖီခိၣ် တက့ၢ်. ဒီးယကမၤသံ အအိၣ်လီၤတဲာ် လၢနးလီၤ. ပှၤလၢအဃ့ၢ်ဝဲ လၢအကျါ တဃ့ၢ်ထီၣ်ကွံာ်ဘၣ်, ဒီးပှၤ လၢအသါကပူၤဖျဲးန့ၣ် တပူၤတဖျဲးဘၣ် နီတဂၤဘၣ်.

2 Though they dig into Sheol, there my hand will take them; and though they climb up to heaven, there I will bring them down.
2 မ့ၢ်ခူၣ်လီၤဝဲဆူ ပျုၤပူၤ ဘၣ်ဆၣ်ဒီး, ယစုကမၤန့ၢ်အီၤ ဖဲန့ၣ်လီၤ. မ့ၢ်ထီၣ်ဘး မူခိၣ် ဘၣ်ဆၣ်ဒီး, ယစုကဟံးန့ၢ် အီၤဖဲန့ၣ်လီၤ.

3 Though they hide themselves in the top of Carmel, I will search and take them out there; and though they be hidden from my sight in the bottom of the sea, there I will command the serpent, and it will bite them.
3 မ့ၢ်ပာ်ခူသူၣ်အသး လၢကၢ်မ့ၤလး အဒီခိၣ် ဘၣ်ဆၣ်ဒီး, ယကဃုန့ၢ် ဒီးဟံးထီၣ်န့ၢ်အီၤ ဖဲန့ၣ်, ဒီးမ့ၢ် ပာ်တဒၢ အသး လၢ ယမဲာ်ညါ လၢပီၣ်လဲၣ်ပူၤ ဘၣ်ဆၣ်ဒီး, ယကမၤလိာ် ဂုၢ်ဧိၤဒးဧိၤ, ဒီးကဖျးအီၤလီၤ.

4 Though they go into captivity before their enemies, there I will command the sword, and it will kill them. I will set my eyes on them for evil, and not for good.
4 မ့ၢ်လဲၤ ကဲကုၢ် လၢအဒုၣ်အဒါ အမဲာ်ညါ ဘၣ်ဆၣ်ဒီး, ယကမၤလိာ်နးဖဲန့ၣ် ဒီးကမၤသံအီၤလီၤ. ဒီးယကဒိးယမဲာ်ဆူ အလိၤ လၢတၢ်အၢအဂီၢ်, ဒီးတမ့ၢ်ဘၣ် လၢတၢ်ဂ့ၤ အဂီၢ်ဘၣ်.

5 For the Lord, Yahweh of Armies, is he who touches the land and it melts, and all who dwell in it will mourn; and it will rise up wholly like the River, and will sink again, like the River of Egypt.
5 အဂ့ၢ်ဒ်အံၤ, မ့ၢ်ဝဲ လၢယွၤ တၢ်သုးမုၢ်ဂီၢ်မုၢ်အကစၢ် လၢအထိး ဟီၣ်ခိၣ်န့ၣ်, ဒီးပှံၢ်ကွံာ်ဝဲ, ဒီး ကယဲၢ် ပှၤအိၣ်ဝဲဆိးဝဲ လၢအချၢခဲလၢာ်န့ၣ် ဟီၣ်ဝဲလီၤ. ဒီးကထီၣ်ဝဲ ဒီဘ့ၣ်ညါ ဒ်ထံမိၢ်ပှၢ် အသိး, ဒီးလီၤသွီဝဲ ဒ်အဲၤကူပတူး အထံမိၢ်ပှၢ် အသိးလီၤ.

6 It is he who builds his rooms in the heavens, and has founded his vault on the earth; he who calls for the waters of the sea, and pours them out on the surface of the earth; Yahweh is his name.
6 ပှၤလၢအတ့အဒၢးထီၣ်ထီ လၢမူခိၣ်, ဒီးပာ်လီၤ အမူထံးဟီၣ်ထံး လၢဟီၣ်ခိၣ်ချၢ, ပှၤလၢအကိးန့ၢ် ပီၣ်လဲၣ်ထံန့ၣ်, ဒီးလူလီၤအီၤ လၢဟီၣ်ခိၣ်ချၢန့ၣ် အမံၤမ့ၢ်ယွၤလီၤ.

7 Are you not like the children of the Ethiopians to me, children of Israel?” says Yahweh. “ Haven’t I brought up Israel out of the land of Egypt, and the Philistines from Caphtor, and the Syrians from Kir?
7 သုမ့ၢ် ဒ်ပှၤကူၤၡးဖိ အသိး လၢယဂီၢ် တမ့ၢ်ဘၣ်ဧါ, ပှၤအံၣ်စရ့လးဖိသ့ၣ်ဧၢ, ယွၤ စံးဝဲဒၣ်, ယဒုးဟးထီၣ် အံၣ်စရ့လး လၢကီၢ်အဲၤကူပတူး အပူၤန့ၣ်, ဒီးပှၤဖလ့ၡသးဖိ လၢကၤဖတိၢ်, ဒီးပှၤစူၤရံဖိ လၢကံၢ်န့ၣ် တမ့ၢ်ဘၣ်ဧါ.

8 Behold, the eyes of the Lord Yahweh are on the sinful kingdom, and I will destroy it from off the surface of the earth; except that I will not utterly destroy the house of Jacob,” says Yahweh.
8 ကွၢ်ကွၢ်, ကစၢ်ယွၤ ဒိးအမဲာ်ဆူ တၢ်ဒဲးဘး အဘီအမုၢ် အအိၣ် ဒီးစံးဝဲဒၣ်, ယကမၤဟးဂီၤကွံာ်အီၤ လၢဟီၣ်ခိၣ်ချၢလီၤ. ဘၣ်ဆၣ်ဒီး ယၤကိာ်အဟံၣ်န့ၣ် ယတမၤဟးဂီၤ ဘၣ်အီၤ ခဲလၢာ်ဘၣ်, ယွၤ စံးဝဲဒၣ်.

9 “ For, behold, I will command, and I will sift the house of Israel among all the nations, as grain is sifted in a sieve, yet not the least kernel will fall on the earth.
9 အဂ့ၢ်ဒ်အံၤ, ကွၢ်ကွၢ်, ယကမၤလိာ်တၢ်, ဒီးဂုၤဃၤ ပှၤအံၣ်စရ့လးဖိ လၢပှၤကိးကလုာ်ဒဲး အကျါ, ဒ်ပှၤဂုၤဃၤ ဘုဧိၤဟုဧိၤ လၢကီၢ်လဲၢ် အပူၤ အသိး, ဘၣ်ဆၣ်ဒီး ဘုတဖျၢၣ် တလီၤတဲာ်ဘၣ် လၢဟီၣ်ခိၣ် အဖီခိၣ်ဘၣ်.

10 All the sinners of my people will die by the sword, who say, ‘Evil won’t overtake nor meet us.’
10 မ့မ့ၢ် ကယဲၢ် ပှၤတၢ်ဒဲးဘးဖိ လၢယပှၤဂီၢ်မုၢ် အကျါ လၢအစံး, တၢ်အၢန့ၣ် တချုးန့ၢ်ဘၣ်ပှၤ, တလဲၤဘျီဘၣ် ပှၤခဲလၢာ်န့ၣ်, ကသံဝဲ လၢနးလီၤ.

11 In that day I will raise up the tent of David who is fallen, and close up its breaches, and I will raise up its ruins, and I will build it as in the days of old;
11 တၢ် လၢမုၢ်တနံၤန့ၣ် ယကဝံၣ်ဆၢထၢၣ် စီၤဒၤဝံး အဒဲ လၢအလီၤပှီၢ်, ဒီးယကမၤပှဲၤ အတၢ်ဘၢၣ်ဖျိတဖၣ်, ဒီး ယကမၤထီၣ်က့ၤ အတၢ်လီၤပှီၢ်န့ၣ်, ဒီးယကတ့ထီၣ်က့ၤ အီၤ ဒ်လၢမုၢ်နံၤ လၢပျၢၤ အသိးန့ၣ်,

12 that they may possess the remnant of Edom, and all the nations who are called by my name,” says Yahweh who does this.
12 ဒ်သိး အကန့ၢ်သါ တၢ်အိၣ်လီၤတဲာ် လၢအဒိၣ်, ဒီး ကယဲၢ် ပှၤကလုာ်ခဲလၢာ် လၢတၢ်ယုၢ်အီၤ လၢယမံၤ, ယွၤလၢအမၤတၢ်အံၤ စံးဝဲဒၣ် လီၤ.

13 “ Behold, the days come,” says Yahweh, “that the plowman shall overtake the reaper, and the one treading grapes him who sows seed; and sweet wine will drip from the mountains, and flow from the hills.
13 ကွၢ်ကွၢ်, ယွၤ စံးဝဲဒၣ်, မုၢ်နံၤတဖၣ် ကဟဲ လၢပှၤထဲၣ်တၢ်ဖိ ကချုးန့ၢ် ပှၤကူးတၢ်ဖိ, ဒီးပှၤလၢအယီၢ်လီၤ စပံးသၣ်, ပှၤလၢအဖှံတၢ်ချံ, ဒီးကစၢၢ်ကလိ ကဒုးလီၤစီၤ စပံးထံအသီ, ဒီးတၢ်စိခိၣ် ခဲလၢာ် ကပှံၢ်လီၤကွံာ်ဝဲလီၤ.

14 I will bring my people Israel back from captivity, and they will rebuild the ruined cities, and inhabit them; and they will plant vineyards, and drink wine from them. They shall also make gardens, and eat their fruit.
14 ဒီးယကဒုးဟဲက့ၤ ယပှၤဂီၢ်မုၢ် အံၣ်စရ့လး လၢအလဲၤကဲကုၢ်, ဒီးကတ့က့ၤ ဝ့ၢ်အိၣ်သယုၢ်တဖၣ်, ဒီးကအိၣ်ဝဲဆိးဝဲ လၢအပူၤ, ဒီးကသူၣ်လီၤ စပံးအလီၢ်တဖၣ်, ဒီး ကအီ စပံးထံ, ဒီးကသူၣ် တၤသၣ်အလီၢ်တဖၣ်, ဒီးကအီၣ် အတၤသၣ်န့ၣ်လီၤ.

15 I will plant them on their land, and they will no more be plucked up out of their land which I have given them,” says Yahweh your God.
15 အဂ့ၢ်ဒ်အံၤ, ယကသူၣ်အီၤ လၢအကီၢ်ဒၣ်ဝဲ အပူၤ, ဒီး တၢ်တထဲးကွံာ်လၢၤဘၣ်အီၤ လၢအကီၢ် လၢယဟ့ၣ်လီၤ အီၤအပူၤဘၣ်, ယွၤ နကစၢ် စံးဝဲဒၣ်.